ועדת הכספים, כנסת 18, פרוטוקול מספר 147, 2009-09-02 11:40

משה גפני: אני פותח את ישיבת ועדת הכספים.

משה גפני: אם הרפרנט לא נמצא, אנחנו לא מצביעים ואני לא מעלה את זה לדיון.

משה גפני: זאת פעם שנייה שהרפרנט לא מגיע.

קריאה: תעביר את זה לסוף.

קריאה: אולי עד אז הוא יגיע.

משה גפני: זה לא יעלה היום לדיון.

משה גפני: אתה יכול לומר לו שהוא יכול להישאר איפה שהוא נמצא.

משה גפני: אני לא מעלה את זה לדיון.

משה גפני: יש למישהו הערות?

משה גפני: מישהו מתנגד?

משה גפני: בקשה מספר 4 – אושרה פה אחד

דב בארי: כאן הסיפור הוא מעט שונה.

דב בארי: אנחנו מעבירים 160 מיליון שקלים חדשים מהמוסד לביטוח לאומי ללשכה לשיקום נכים.

דב בארי: הכספים האלה מיועדים לתשלומים לניצולי שואה.

דב בארי: כאשר אנחנו בונים את התקציב של המוסד לביטוח לאומי, יש שלושה סעיפים מאוד גדולים של השתתפות האוצר במוסד לביטוח לאומי.

דב בארי: ההשתתפויות האלה נבנות על פי תחזיות מקרו כלכליות, ברגע שיש תחזית שהשתנתה – היה לנו שם תקציב שאנחנו רוצים לנצל אותו כדי לשלם תגמולים לניצולי שואה.

דב בארי: העדכון הזה של התגמולים לניצולי שואה נובע בעקבות בג"ץ נכי צה"ל שגם משפיע על ניצולי השואה.

חיים אורון: זה אומר שהקצבאות עולות?

דב בארי: לא.

דב בארי: בעצם אנחנו מעדכנים ונותנים איזשהו עדכון תשלום רטרואקטיבי לקצבאות ניצולי השואה מכיוון שהם מוצמדות לקצבאות של אגף השיקום במשרד הביטחון, ואגף השיקום של משרד הביטחון עשה איזושהי הפחתה בין השנים 2002 ל-2007.

דב בארי: בגלל ההצמדה, אנחנו צריכים לעשות אותו הדבר גם כאן.

חיים אורון: אתם נותנים לניצולי השואה מה שקיבלו נכי צה"ל.

דב בארי: בדיוק.

דב בארי: על אותו עניין.

דב בארי: מחזירים את ההפחתה.

שלי יחימוביץ': למה כתוב פעמיים רזרבה כללית?

חיים אורון: זאת תחנת ביניים.

דב בארי: זה עניין טכני.

דב בארי: כאשר אנחנו מעבירים בין גגות סכומים והסכומים האלה לא בהשתתפויות, הכסף לא עובר ישירות מהמוסד לביטוח לאומי לכל תחום אחר או בין סעיף אחד לסעיף שני, אלא הוא עובר דרך סעיף 47, הרזרבה הכללית.

משה גפני: יש כאן שלוש פניות.

דב בארי: יש כאן עוד סכום נוסף.

דב בארי: חצי מיליון שקלים חדשים שמיועדים לזק"א.

דב בארי: הסכום הזה מגיע מהמוסד לביטוח לאומי כי שם בעבר תקצבו אותו.

דב בארי: יש מה שנקרא תקנה תקציבית במוסד לביטוח לאומי של העברת נפטרים חסרי דת.

משה גפני: למה היום אין את זה?

דב בארי: למה זה עדיין לא בביטוח לאומי?

משה גפני: לא.

משה גפני: אין.

משה גפני: השנה זה לא קיים.

משה גפני: זה היה קיים קודם.

דב בארי: גם בעבר הוא תוקצב למיטב ידיעתי בין הסכמים שהיו.

משה גפני: המוסד לביטוח לאומי תקצב.

דב בארי: כן.

משה גפני: למה היום לא?

דב בארי: השנה הוחלט לתקצב את זה, להעביר את זה תחת משרד הביטחון ומשם התקציב.

משה גפני: בינתיים אין.

משה גפני: כאן זה משרד הביטחון אבל היום אין את זה.

משה גפני: בינתיים זה נופל בין הכיסאות.

דב בארי: כאשר זה שולם בזמנו, בעבר, הוא שולם מתוקף הסכם והוא שולם רטרואקטיבית כל הזמן.

דב בארי: אף פעם לא היה הסכם.

משה גפני: בינתיים אין את זה בכלל.

משה גפני: עכשיו אין את זה.

משה גפני: מי מעביר את הנפטרים האלה?

דב בארי: לכך זה מיועד.

דב בארי: התקציב הזה מיועד לכך.

פניה קירשנבאום: סכום הקבורה וההעברה מגיע ל-8,000 שקלים.

משה גפני: כן, אבל היום אין את זה.

פניה קירשנבאום: הכל נעשה על חשבון משפחות הנפטרים.

פניה קירשנבאום: אין כמעט סבסוד.

משה גפני: אנחנו לא מדברים על זה.

משה גפני: אנחנו מדברים על מקרים של פיגועים.

משה גפני: זה משהו אחר.

משה גפני: אם אתה יכול לבדוק לי את זה ולתת לי תשובה, האם ההסדרים שהיו בשנים עברו קיימים גם היום.

משה גפני: זה לא הסכום עליו מדובר למיטב ידיעתי אלא אם כן אתה יכול לברר ולומר לי אחרת.

דב בארי: אני אשמח לברר.

דב בארי: מה שאני מכיר, הנוהל שהיה בעבר הוא שהיה הסכם נחתם ב-2007 והוא נתן תשלום רטרואקטיבי.

משה גפני: זה היה בדיון בוועדת הכספים.

דב בארי: אף פעם לא היה תשלום מעתה ואילך.

משה גפני: היה דיון כאן בוועדת הכספים והיו נציגי המוסד לביטוח לאומי, נציגי משרד הביטחון ונציגי משרד האוצר וזה סודר.

משה גפני: זה היה בתקופתו של חבר הכנסת ליצמן כיושב-ראש ועדת הכספים אבל היום זה לא קיים ועוד יאמרו שזה בגלל שאני היושב-ראש.

משה גפני: תבדוק את זה.

משה גפני: אני מבקש לקבל על זה תשובה.

שלי יחימוביץ': אתם מוסרים לנו בפירוט יתר על השינויים הפנימיים.

שלי יחימוביץ': השינויים מאוד יפים, אבל השאלה היא מאיפה זה מגיע.

דב בארי: בקשר לשינויים הפנימיים של משרד הרווחה, שזו כבר הפנייה הבאה, נמצא כאן גם התקציבן.

חנן פריצקי: אנחנו מבצעים שינויים פנימיים בתוך תקציב המשרד, כאשר אנחנו מווסתים בין סעיפים בהם אנחנו רואים שהניצול הוא לא ניצול מלא לבעיות תקציביות שיש לנו.

חנן פריצקי: כך אנחנו עושים בתחום הזקנים, אנחנו מסיטים כל הזמן תקציבים.

שלי יחימוביץ': זה יפה מאוד.

שלי יחימוביץ': הסעיפים שאתם מעבירים להם הם באמת יפים וטובים כולם.

שלי יחימוביץ': אני שואלת אם יש כזה פירוט של לאן הולך הכסף, אני רוצה לדעת מאיפה הוא מגיע.

חנן פריצקי: הוא מופיע גם בפנייה.

חנן פריצקי: בכל התוכניות במינוסים, את רואה.

חנן פריצקי: מכיוון שזה בתוך תוכנית, את לא רואה את זה.

חנן פריצקי: מכיוון שזה בתוך הסעיפים עצמם, אם אני עושה שינוי פנימי מסעיף לסעיף, את לא רואה את זה כי מה שאת רואה כאן זה רק ברמת התוכנית.

חנן פריצקי: אני עושה בעיקר שינויים פנימיים.

חיים אורון: אתם מורידים מהשירותים האישיים 6 מיליון ומחלקים אותם לכל מיני מקומות.

משה גפני: מורידים מאמרכלות כ-2 מיליון.

חנן פריצקי: גם הסטות בין-אגפיות, אבל הכל בתוך המשרד.

חנן פריצקי: אנחנו מגדילים כאן את המחשוב לרשויות המקומיות, אנחנו מגדילים את הנושא של התעללות בזקנים, יש לנו כמה פרוייקטים לנכים שאנחנו מתגברים אותם.

חנן פריצקי: מתגברים סעיפים פנימיים.

מירי רגב: מה קורה עם המרכז לעיוור?

מירי רגב: איפה זה בתוך העניין הזה?

חנן פריצקי: אם גבירתי מדברת על התוספת בגין תשלום לדמי ליווי מעל הפנסיה, זה כבר משהו שהוא לא יכול להיעשות במסגרת שינויים פנימיים.

חנן פריצקי: מדובר על הגדלת מקורות, מדובר על מיליונים רבים וזה כמובן בעיית מקרו שצריך לפתור אותה ביחד עם המנכ"ל ועם משרד האוצר.

חנן פריצקי: זה לא משהו שאנחנו יכולים לעשות לבד בכוחותינו.

חיים אורון: תאמר לי מבחינת הטכניקה.

חיים אורון: כאשר אתם מורידים 88 אלף מתקציב של 191 לטיפול קהילתי, מה המשמעות של זה?

חיים אורון: למה הורדתם 88 אלף שקלים?

חנן פריצקי: זה אומר שבמקרה הזה בסעיף הזה לא יהיה לנו ניצול תקציבי מלא.

חנן פריצקי: אנחנו רואים כאן יתרה של 88 אלף שקלים.

חיים אורון: 88 אלף שקלים בחודש השני של תקציב לשנתיים.

חנן פריצקי: זה לא חודש שני.

חנן פריצקי: למרות שזה חודש שני של תקציב, אנחנו כבר תשעה חודשים מנהלים.

חנן פריצקי: מבחינתנו התקציב נגמר בסוף החודש הבא.

חנן פריצקי: כך זה עובד לצערנו הרב השנה.

חנן פריצקי: התקציב בסוף החודש הבא כבר מתחיל להתקרב לישורת האחרונה.

שלי יחימוביץ': כמה היה בסעיף הזה?

חנן פריצקי: בסעיף הספציפי הזה אני לא יודע.

חנן פריצקי: אם אומר חבר הכנסת שזה 88 מתוך ה-198, זה סדר גודל של 60 אחוזים.

שלי יחימוביץ': למה מגיעים לתת ניצול?

חנן פריצקי: בכל הסעיפים יש מקרים בהם בגלל מכרז שלקח לו זמן, בגלל כסף חדש שהגיע והתקציב אושר לפני חודש, יש הרבה מאוד סיבות בגללן משרד לא מצליח למצות את תקציבו.

חנן פריצקי: מצד שני אנחנו מצליחים לעשות דברים אחרים.

שלי יחימוביץ': לא ביקשתי הרצאה כללית על מה זה תת ביצוע.

שלי יחימוביץ': שאלתי שאלה ספציפית.

שלי יחימוביץ': אם אתה לא יודע, תגיד שאתה לא יודע.

חנן פריצקי: בסעיף הספציפי הזה, אני לא יודע.

משה גפני: אתה יכול לברר ולומר.

משה גפני: בסדר?

חנן פריצקי: בסדר.

משה גפני: אני רוצה לומר שפניתי למנכ"ל נחום איצקוביץ בעקבות הדיון שהיה כאן בתקציב על משרד הרווחה לגבי מה שביקשה חברת הכנסת רגב, וגם אני מבקש, לגבי המרכז לעיוור.

משה גפני: אני ממתין לתשובה.

משה גפני: אני מבקש לומר למנכ"ל שעדיף שיעשה את זה מהר מכיוון שיש עוד העברות.

משה גפני: פניות מספר 11-14 – אושרו פה אחד

דב בארי: על זק"א.

דב בארי: כן.

משה גפני: פנייה מספר 18 ו-19 – המדען הראשי.

קריאה: הרפרנט לא נמצא.

שי חרמש: אני מציע להצביע בעד.

משה גפני: לא רוצה.

משה גפני: שיבוא הרפרנט.

אודי רמר: הפנייה נועדה לתקצב פעילות של המכון לחקר ימים ואגמים בסכום של 12 מיליון שקלים.

אודי רמר: יש החלטת ממשלה שמדברת על איחוד מכוני המחקר – המכון הגיאו-פיזי, המכון הגיאולוגי.

אודי רמר: הסכום של 12 מיליון הוא כדי לאפשר פעילות שוטפת של המכון עד לשלב של האיחוד עצמו.

שלי יחימוביץ': מה זה יועצים לפיקוח לחברת חשמל?

אודי רמר: החלק השני של הפנייה הוא תקצוב יועצים לרשות חשמל.

אודי רמר: אלה יועצים שמפקחים על חברת חשמל ובאים לסדר את הרגולציה של קידום יצרני חשמל פרטיים.

משה גפני: יש מפקחים חדשים?

משה גפני: למה צריך את הכסף?

אודי רמר: רשות החשמל היא רשות שיש לה הרבה מאוד עבודה וכוח אדם מאוד מצומצם.

משה גפני: אני שואל למה צריך תוספת של כסף לרשות הזאת.

משה גפני: יש יועצים חדשים?

שי חרמש: זה נכנס לתחום חדש, החשמל הפרטי.

משה גפני: אני שואל מה קרה.

אודי רמר: עד היום כל ייצור החשמל במדינה יוצר על ידי חברת החשמל.

אודי רמר: עכשיו נכנס התחום של ייצור חשמל.

שלי יחימוביץ': למה לא משתמשים בעובדי חברת החשמל לפיקוח על החשמל הפרטי?

אודי רמר: אלה בעצם מתחרים.

אודי רמר: יש ייצור של חברת חשמל ויש חברות קטנות שמייצרות.

שלי יחימוביץ': כמה יועצים כאלה יש?

אודי רמר: עוד יועץ אחד.

משה גפני: אני לא רוצה לרדת יותר מדיי לפרטים.

משה גפני: מוסיפים תוספת של מיליון ו-700 אל.

שי חרמש: לתחום שהוא תחום חדש.

אודי רמר: זה תחום חדש לגמרי.

משה גפני: לשם מה הכסף?

אודי רמר: עד היום רק חברת חשמל ייצרה חשמל.

משה גפני: את זה הבנתי.

משה גפני: לשם מה הכסף הזה?

אודי רמר: להסדיר את הפעילות שלהם, לקבוע להם כללים כדי שיהיו כללים ברורים.

משה גפני: אתם בדקתם שצריך מיליון ו-700 אלף שקלים לעניין הזה?

אודי רמר: כן.

אודי רמר: זה נבדק.

משה גפני: אנחנו מצביעים.

משה גפני: פניות מספר 20, 21 ו-22 – אושרו

פניה קירשנבאום: אני נגד.

פניה קירשנבאום: יש דברים שמשרד האוצר התחייב להעביר היום ולשם כך כינסנו את הוועדה.

פניה קירשנבאום: אני עוברת על החומר ואני רואה שהחומר לא הגיע לוועדה ולכן אני לא תומכת ביתר ההעברות.

שי חרמש: היית צריכה לומר את זה קודם.

פניה קירשנבאום: הרשות למלחמה בסמים נחנקת.

פניה קירשנבאום: קליטה ועלייה לא כאן.

פניה קירשנבאום: כולם כותבים על ה-קמע, כולם רוקדים על הנושא הזה של ה-קמע והכסף לא עובר.

שי חרמש: ביום שני יש ישיבת ועדה.

שי חרמש: תכיני אותנו קודם.

פניה קירשנבאום: אני לא אהיה כאן ביום שני אבל אני אומרת עכשיו.

פניה קירשנבאום: איפה כל הנושאים האלה עליהם דיברנו?

פניה קירשנבאום: החטיבה להתיישבות לא כאן, קמע לא כאן, קליטה לא כאן.

פניה קירשנבאום: מתי ניתן כסף, בנובמבר?

פניה קירשנבאום: לשם מה התכנסנו כאן?

משה גפני: אני מוכן לפנות למשרד האוצר ולשאול אותם למה הם לא הביאו את זה.

קריאה: ההודעות שהוגשו לוועדה לא הוצגו לחברי הכנסת.

טמיר כהן: לא, אתה מטעה את החברים.

פניה קירשנבאום: אני מבקשת מהוועדה להצביע על 15 מיליון שקלים שעוברים לרשות למלחמה בסמים כי אנחנו מדברים על אלימות.

פניה קירשנבאום: אני מבקשת להצביע רק על הפרוייקט הזה ולא להצביע על השאר.

משה גפני: הסכמים קואליציוניים של העברות לרשות השידור.

משה גפני: מי זה?

משה גפני: זה אתם.

משה גפני: זאת הפנייה עכשיו.

משה גפני: לא להצביע עליה?

פניה קירשנבאום: לא.

שלי יחימוביץ': אני רוצה שנצביע על זה.

משה גפני: אני הולך לפי הסדר.

משה גפני: אני אצביע.

משה גפני: אבל את לא רוצה את ההסכם הזה?

משה גפני: זה שלך.

פניה קירשנבאום: אני רוצה על זה ואני רוצה 15 מיליון לרשות למלחמה בסמים.

פניה קירשנבאום: על השאר אני אומרת לא.

פניה קירשנבאום: אין כאן קליטה ואין כאן קמע.

פניה קירשנבאום: ל-קמע אין כסף לשלם משכורות.

משה גפני: נלך לפי הסדר.

משה גפני: אין רפרנט.

קרן שפר: הפנייה הזו נועדה לתת מזומנים, תוספת תקציב למשרד התיירות לאור סיכומי תקציב 2009-2010 ולצורך מימון הרשאות עבר שניתנו בשנת 2008.

משה גפני: באיזה נושאים?

קרן שפר: שיווק.

קרן שפר: החלק הארי של הפנייה הוא שיווק.

משה גפני: אתם מורידים מהגנת ים המלח 77 מיליון ו-800 אלף שקלים.

קרן שפר: הגנות ים המלח, מה שחשוב בנושא הזה הוא הרשאות להתחייב.

קרן שפר: המזומנים שהם בעצם מממנים הרשאות להתחייב שניתנו לפני כמה שנים ובהתאם לקצב הביצוע אנחנו משחררים מזומנים.

קרן שפר: כרגע אגף התקציבים משתמש במקור הזה וכמובן שאם יהיו חסרים שם מזומנים, הוא יודע שהוא צריך להכניס לשם את המזומנים.

קרן שפר: זה מקור זמני שמשמש את אגף התקציבים.

קרן שפר: זה לא פוגע בפעילות של הגנת ים המלח, חלילה.

משה גפני: בעודפים שהעברתם, ראיתי שיש שם תוספת להגנת ים המלח.

קרן שפר: כן.

קרן שפר: זה מה שאני אומרת.

משה גפני: זאת אומרת, הגנת ים המלח לא תפגע?

קרן שפר: חלילה.

משה גפני: למישהו יש שאלות על ההעברה הזאת של משרד התיירות?

משה גפני: אין.

משה גפני: פניות 27 ו-28 – אושרו פה אחד

שלי יחימוביץ': מי הרפרנט שאמור לבוא לרשות השידור?

שלי יחימוביץ': מאיזה משרד הוא אמור לבוא?

שי חרמש: הרפרנט של משרד ראש-הממשלה.

משה גפני: משרד האוצר.

משה גפני: הרפרנט של משרד ראש-הממשלה.

קריאה: של משרד התקשורת.

משה גפני: פנייה מספר 30 – משרד ראש-הממשלה, מינהלת סל"ע.

שי חרמש: מדברים על סיוע למפוני גוש קטיף, 40 מיליון שקלים לעסקים אבל העסק תקוע.

משה גפני: כן, זה פשוט לא יאומן.

משה גפני: זה ממש לא בסדר.

משה גפני: מי יכול מביניכם להציג את הנושא?

משה גפני: אני מדבר היום בעדינות, אבל בישיבה הבאה זה יהיה אחרת.

אריאל יוצר: הפנייה נועדה לבצע שינויים פנימיים בתקציבי השכר, המינהל וניהול המקרקעין בתכנון התשתיות והפינויים במינהל מקרקעי ישראל.

אריאל יוצר: בנוסף מעבירים התחייבויות משנת הכספים 2008.

ציון פיניאן: מה זה תקציבי שכר?

ציון פיניאן: הבנתי שברפורמה משחררים כמה עובדים.

אריאל יוצר: השינויים האלה לא קשורים לרפורמה.

אריאל יוצר: מתבצע שם שינוי קטן בסך מיליון שקלים בנושא השכר.

אריאל יוצר: מתבצע שם שדרוג מסוים בנושא הרכבים.

אריאל יוצר: לכן זה תוגבר.

משה גפני: מה השינוי?

אריאל יוצר: יש איזשהו תהליך.

אריאל יוצר: ברגע שעובד מתקדם, גם תנאי השכר והוצאות הרכב שלו גדלות.

שי חרמש: הרכב צומח אתו.

משה גפני: אנחנו מצביעים.

משה גפני: נגד - 3 פנייה מספר 31 – לא אושרה

פניה קירשנבאום: אני נגד.

משה גפני: אני מבקש רביזיה.

שלי יחימוביץ': יש מליאה.

משה גפני: פניות מספר 32 ו-33 – הרשות למלחמה בסמים

יאיר אידר: הפנייה הזו נועדה לתקצב את הרשות למלחמה בסמים ב-15 מיליון שקלים בהתאם להסכם הקואליציוני עם ישראל ביתנו.

משה גפני: אנחנו מצביעים.

משה גפני: פניות מספר 32 ו-33 – אושרו

פניה קירשנבאום: אני סגרתי אתמול עם האוצר והכל היה סגור.

ציון פיניאן: אני סגרתי בנושא המתנ"סים, אבל זה לא בא עכשיו.

משה גפני: ה צ ב ע ה

משה גפני: אנחנו מצביעים על הפניה.

משה גפני: פנייה מספר 31 – אושרה פה אחד

פניה קירשנבאום: אל תמשיך.

פניה קירשנבאום: אנחנו הולכים למליאה.

משה גפני: פניות מספר 34 ו-35.

קרן טרנר: ההפחתות הרוחביות עליהן החליטה הממשלה במעבר מתקציב 2008 לתקציב 2009, הפחיתו באופן משמעותי את מענק האיזון שמועבר לרשויות שלא יכולות להתאזן בנתונים הבסיסיים שלהן.

קרן טרנר: אנחנו מציעים להוסיף כאן 413 מיליון שקלים וזה עדיין לא מעמיד אותן על היקף התקציב.

שי חרמש: לא מגיע למה שהיה בשנה שעברה.

משה גפני: היות שאנחנו בסוף הדיון, אבל גם אם לא היינו בסוף הדיון, אנחנו מדברים כאן על תקציב של מענקי איזון שמתקרב לחצי מיליארד שקלים.

שי חרמש: זה רק חלק ממה שהורידו.

פניה קירשנבאום: אני רוצה לדעת איך זה מתחלק.

משה גפני: אני לא הולך להצביע על העניין הזה.

משה גפני: אני מבקש, היות שמדובר על מענקי איזון, וזאת הפעם הראשונה שמגיע לוועדת הכספים נושא של מענקי איזון, אנחנו בעד, אנחנו חושבים שצריך לתת מענקי איזון.

משה גפני: אנחנו בעד זה.

משה גפני: אנחנו מבקשים לישיבה הבאה גם את הקריטריונים, לפי מה נותנים את מענק האיזון, וגם את הפירוט.

שי חרמש: אני מציע לשחרר את הכסף.

משה גפני: אם אני אקבל, טוב.

משה גפני: אם אני לא אקבל, לא יהיה דיון.

שי חרמש: אני מציע כן להעביר את זה.

שי חרמש: זה חמצן לנשימת הרשויות.

שי חרמש: לא.

משה גפני: אני לא יודע מה החלוקה הפנימית.

שי חרמש: תשאל אותם אחרי כן.

שי חרמש: שחרר את הכסף.

פניה קירשנבאום: לא.

שי חרמש: אתם טועים.

משה גפני: חברת הכנסת קירשנבאום נגד, חבר הכנסת פיניאן נגד, אני נגד.

פניה קירשנבאום: אני לא חותמת גומי.

פניה קירשנבאום: יכול להיות שברשויות המסכנות כמו דימונה לוקחים להם מענק איזון ומוסיפים 40 מיליון לרשות אחרת.

פניה קירשנבאום: אני רוצה לראות את החלוקה.

ציון פיניאן: בלי חלוקה, אי אפשר.

שי חרמש: אתם לא מאמינים לממשלה?

שי חרמש: אני מאמין לה.

משה גפני: אני מאמין בקדוש ברוך הוא.

משה גפני: אני לא מאמין בממשלה אבל אני חושב שזאת ממשלה טובה.

שי חרמש: אז תעזור לה.

משה גפני: אני רוצה לשמור עליה שהיא תהיה טובה רק אם נעקוב אחריה ונעשה את הפיקוח כמו שצריך.